จิราพร สินธุไพร

จิราพร สินธุไพร  (เกิด 1 กันยายน พ.ศ. 2530)  เป็นนักการเมืองชาวไทย อดีตรัฐมนตรีประจำสำนักนายกรัฐมนตรี ในรัฐบาลแพทองธาร ชินวัตร และรัฐบาลเศรษฐา ทวีสิน อดีตรองหัวหน้าพรรคเพื่อไทย และอดีตสมาชิกสภาผู้แทนราษฎรจังหวัดร้อยเอ็ด

 ประวัติ 
จิราพรเกิดเมื่อวันที่ 1 กันยายน พ.ศ. 2530 ที่ตำบลหนองทัพไทย อำเภอพนมไพร จังหวัดร้อยเอ็ดฐานข้อมูล ผู้แทนราษฎร เป็นบุตรสาวคนโตของนิสิต สินธุไพร อดีตสมาชิกสภาผู้แทนราษฎรจังหวัดร้อยเอ็ด อดีตกรรมการบริหารพรรคพลังประชาชน และอดีตแกนนำกลุ่มแนวร่วมประชาธิปไตยต่อต้านเผด็จการ กับเอมอร สินธุไพร อดีตสมาชิกสภาผู้แทนราษฎรจังหวัดร้อยเอ็ด พรรคเพื่อไทย มีน้องสาวหนึ่งคน ชญาภา สินธุไพร สมาชิกสภาผู้แทนราษฎร เขต 8 จังหวัดร้อยเอ็ด รองโฆษกพรรคเพื่อไทย

 การศึกษา 

จิราพรสำเร็จการศึกษาระดับชั้นมัธยมศึกษาตอนต้นจาก โรงเรียนยโสธรพิทยาคม สำเร็จการศึกษาระดับชั้นมัธยมศึกษาตอนปลายจาก โรงเรียนสามเสนวิทยาลัย สำเร็จการศึกษาระดับปริญญาตรี ศิลปศาสตร์บัณฑิตจาก มหาวิทยาลัยอัสสัมชัญ สำเร็จการศึกษาระดับปริญญาโท รัฐศาสตร์มหาบัณฑิตจาก มหาวิทยาลัยรามคำแหง และสำเร็จการศึกษาระดับปริญญาโทใบที่สอง Master of Science (International Business) จาก University of Reading ประเทศอังกฤษ 

กิจกรรมทางสังคม
 เยาวชนแลกเปลี่ยนโครงการ Cambodia-Thai Exchange Program (CTEP) รุ่นที่1 ณ เมืองสีหนุวิลล์ ประเทศกัมพูชา 
 เยาวชนแลกเปลี่ยนโครงการ Asia Pacific Youth Conference ณ กรุงโตเกียว ประเทศญี่ปุ่น 
 อาสาสมัครมูลนิธิอาสาสมัครเพื่อสังคม (Thai Volunteer Services) 

ประวัติการทำงาน
 นักวิชาการพาณิชย์ กรมเจรจาการค้าระหว่างประเทศ กระทรวงพาณิชย์ 
 ผู้ประสานงานและเลขานุการกรรมการผู้จัดการ บริษัท Acutech จำกัด 
 นักวางแผนและพัฒนาธุรกิจ บริษัท ทิพยประกันภัย จำกัด (มหาชน) 
 ผู้ช่วยดำเนินงานสภาผู้แทนราษฎร 

 การเมือง 
ลงสมัครรับเลือกตั้งสมาชิกสภาผู้แทนราษฎร เมื่อวันที่ 24 มีนาคม พ.ศ. 2562 ในเขตเลือกตั้งที่ 5 จังหวัดร้อยเอ็ด สังกัดพรรคเพื่อไทย และได้รับเลือกตั้งครั้งแรกโดยมีคะแนนสูงเป็นอันดับที่ 1 ของจังหวัดร้อยเอ็ด ด้วยคะแนน 58,842 คะแนน 

ต่อมาวันที่ 27 สิงหาคม พ.ศ. 2562 สมพงษ์ อมรวิวัฒน์ หัวหน้าพรรคเพื่อไทย ได้เซ็นแต่งตั้ง นางสาวจิราพร สินธุไพร เป็นรองโฆษกพรรคเพื่อไทย ร่วมกับ นางสาวสรัสนันท์ อรรณนพพร, รท.หญิง สุณิสา ทิวากรดำรง, นายชุมสาย ศรียาภัย และ นายรัฐภูมิ โตคงทรัพย์  เพื่อไทย ตั้ง 5 รองโฆษกพรรค “น้ำ ดาวสภา-ฟิล์ม รัฐภูมิ-หมวดเจี๊ยบ” นั่งแท่น นอกจากนี้ นางสาวจิราพร ยังรั้งตำแหน่งเลขานุการคณะกรรมาธิการการพัฒนาเศรษฐกิจ สภาผู้แทนราษฎร คณะกรรมาธิการวิสามัญพิจารณาศึกษาแนวทางในการบริหารจัดการการชำระหนี้กองทุนเงินให้กู้ยืมเพื่อการศึกษา รองประธานคณะอนุกรรมาธิการศึกษาความคุ้มค่าและประสิทธิผลการส่งเสริมการลงทุนต่อการพัฒนาเศรษฐกิจ ที่ปรึกษาคณะอนุกรรมาธิการพัฒนาเศรษฐกิจการเชื่อมโยงแหล่งท่องเที่ยวฝั่งอันดามันสู่อ่าวไทย ที่ปรึกษาคณะอนุกรรมาธิการเพื่อพิจารณาศึกษาปัญหาเรื่องข้าว เลขานุการกลุ่มมิตรภาพสมาชิกรัฐสภาไทยคิวบา กรรมการกลุ่มมิตรภาพสมาชิกรัฐสภาไทยเอสโตเนีย

ในการเลือกตั้ง พ.ศ. 2566 จิราพรลงสมัครและชนะการเลือกตั้ง โดยได้รับคะแนนเสียง 61,288 คะแนน คิดเป็นสัดส่วน 69.35% เป็นผู้ได้รับเลือกตั้งเป็น ส.ส. ที่ได้สัดส่วนคะแนนในเขตเลือกตั้งสูงที่สุดในประเทศ ต่อมาเธอได้รับการแต่งตั้งเป็นรัฐมนตรีประจำสำนักนายกรัฐมนตรี ในรัฐบาลเศรษฐา ทวีสิน เมื่อเดือนเมษายน พ.ศ. 2567 โดยเป็นรัฐมนตรีอายุน้อยที่สุดในคณะรัฐมนตรีนี้เมื่อแรกดำรงตำแหน่งรวมทรัพย์สิน รัฐมนตรีใหม่ จิราพร สินธุไพร โสดอายุน้อยที่สุด ทั้งนี้ เธอได้รับมอบหมายให้ดูแลกรมประชาสัมพันธ์, บมจ.อสมท, สำนักงานคณะกรรมการคุ้มครองผู้บริโภค และสำนักงานกองทุนหมู่บ้านและชุมชนเมืองแห่งชาติ และเธอยังคงดำรงตำแหน่งเดิมในรัฐบาลแพทองธาร ชินวัตร โดยได้รับมอบหมายให้กำกับดูแล 4 หน่วยงานเดิม และเพิ่มอีก 1 หน่วยงาน คือ สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สำนักงาน ป.ย.ป.) โดยในรัฐบาลนี้จิราพรมีบทบาทสำคัญในฐานะประธานกรรมการคุ้มครองผู้บริโภค ในการดำเนินคดีดิไอคอนกรุ๊ป ทำให้ได้รับฉายาจากสื่อมวลชนว่า "จิราพอ(ล)"

 สมาชิกสภาผู้แทนราษฎร
จิราพร สินธุไพร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดร้อยเอ็ด สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดร้อยเอ็ด สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดร้อยเอ็ด สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๒, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔

 อ้างอิง 

 แหล่งข้อมูลอื่น 
 “จิราพร” อภิปราย คนจนเพิ่มขึ้นทุกปี หลังรัฐบาล คสช.เข้ามา เอื้อผลประโยชน์กับบริษัทใหญ่ และกลุ่มเจ้าสัว  จากเว็บไซต์ ispacethailand
 ประชุมสภา : ฝ่ายค้านรุมวิจารณ์รัฐบาลประยุทธ์ แถลงนโยบายวันแรก จากเว็บไซต์บีบีซีไทย
 จิราพร ส.ส. เพื่อไทย ชี้นายกฯ ปกปิดความจริงกรณีไทยถูกตัดสิทธิ์ GSP ประเทศเสียหายร่วมหมื่นล้าน จากเว็บไซต์เดอะสแตนดาร์ด

หมวดหมู่:บุคคลจากอำเภอพนมไพร
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:รัฐมนตรีประจำสำนักนายกรัฐมนตรีไทย